

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv www.daugavpils.lv

2024.gada 29.augustā  **Noteikumi Nr.7**

 (prot. Nr.17, 15 .§)

 APSTIPRINĀTI

 ar Daugavpils valstspilsētas

 pašvaldības domes

 2024.gada 29.augusta

 lēmumu Nr.466

**Kārtība, kādā tiek piešķirts finansējums sporta pasākumiem un sacensībām**

*Izdoti saskaņā ar Pašvaldību likuma 5.panta pirmo daļu un 10.panta pirmās daļas 21.punktu, Sporta likuma 7.panta pirmās daļas 5. un 6.punktu*

 **I. Vispārīgie jautājumi**

1. Noteikumi nosaka kārtību, kādā Daugavpils valstspilsētas pašvaldība (turpmāk - Pašvaldība) no pašvaldības kārtējā gada budžeta piešķir finansējumu sporta organizācijām sporta pasākumu un sacensību (turmpāk – Sacensības) organizēšanai Daugavpils valstspilsētā un veic piešķirtā finansējuma izlietojuma kontroli.
2. Pieteikumus par finansējumu sporta sacensību organizēšanai apkopo un izvērtē Daugavpils valstspilsētas pašvaldības iestādes “Jaunatnes lietu un sporta pārvalde” (turpmāk – Pārvalde) vadītāja nozīmēta komisija (turpmāk - komisija), kuras sastāvā ir 5 (pieci) komisijas locekļi, tai skaitā komisijas priekšsēdētājs un komisijas priekšsēdētāja vietnieks. Komisijas vērtējumu apstiprina Pašvaldības priekšsēdētājs vai Pašvaldības priekšsēdētāja vietnieks, kura pārraudzībā ir sports.
3. Sporta organizācija var saņemt pašvaldības finansējumu jaunajai sporta sezonai, ja tam ir paredzēti līdzekļi pašvaldības budžeta programmā “Atbalsts sporta organizāciju sporta pasākumiem”.
4. Pieteiktajām sporta sacensībām jāveicina sporta norišu daudzveidība, kvalitāte un sabiedriskā rezonanse, kā arī pašvaldības piešķirtā finansējuma ekonomiska un racionāla izlietošana.

**II. Pieteikumu iesniegšanas nosacījumi**

1. Pieteikumu finansējuma saņemšanai sporta organizācija iesniedz Pārvaldē līdz kārtējā gada 15.oktobrim saskaņā ar šo noteikumu 1. un 2. pielikumu.
2. Sporta organizācija, iesniedzot pieteikumu, apņemas ievērot šos noteikumus.
3. Sporta organizācija pieteikumu iesniedz elektroniski, parakstītu ar drošu elektronisko parakstu, kurš satur laika zīmogu, noformētu atbilstoši normatīvajiem aktiem par dokumentu izstrādāšanas un noformēšanas kārtību, nodrošinot tā juridisko spēku atbilstoši Dokumentu juridiskā spēka likumam. Sporta organizācija pieteikumu iesniedz, nosūtot to uz e-pasta adresi: sport@daugavpils.lv ar norādi „Pieteikums finansējuma saņemšanai sporta sacensībām”.
4. Sporta organizācija sporta sacensību tāmi izstrādā, ievērojot šo noteikumu 18.punktu.
5. Sporta organizācija atbild par sniegto ziņu patiesumu un pilnīgu informāciju, ko apliecina ar parakstu, iesniedzot pieteikumu.
6. Ja šo noteikumu 5.punktā minētais pieteikums ir iesniegts pēc noteiktā termiņa, pieteikumu neizskata, izņemot 38.punktā noteiktos gadījumus.
7. Finansējumu nepiešķir, ja sporta organizācija neatbilst šo noteikumu prasībām, sniedza nepatiesas ziņas, nav iesniegusi atskaiti par iepriekš piešķirtā finansējuma izlietojumu un nav atmaksājusi pašvaldībai iepriekš piešķirto finansējumu, kurš netika izlietots vai tika izlietots neparedzētiem mērķiem.
8. Sporta organizācija nodrošina līdzfinansējumu iesniegtajām sporta sacensībām ne mazāk kā 25% apmērā no pašvaldības piešķirtā finansējuma. Sporta organizācijai ir tiesības piesaistīt papildu finansējumu no citiem finanšu avotiem.
9. Komisija ir tiesīga pieprasīt no sporta organizācijas nepieciešamo papildu informāciju un attiecīgā sporta veida Latvijā atzītas sporta federācijas saskaņojumu.
10. Viena sporta organizācija var iesniegt ne vairāk ka 3 (trīs) pieteikumus gadā finansējuma saņemšanai sporta sacensību organizēšanai.
11. Pašvaldības finansējumu Latvijas čempionāta organizēšanai Daugavpilī var piešķirt Latvijā atzītai sporta federācijai vai Latvijā atzītas sporta federācijas biedram ar federācijas saskaņojumu.
12. Pašvaldības finansējumu var piešķirt sporta sacensību organizēšanai Daugavpils valstspilsētas administratīvajā teritorijā.

**III. Pieteikumu vērtēšanas noteikumi un finansējuma piešķiršanas kārtība**

1. Pašvaldības finansējumu nepiešķir:
	1. Daugavpils valstspilsētas čempionātu organizēšanai;
	2. sporta organizācijai, kura nav savlaicīgi nokārtojusi līdzšinējās saistības ar pašvaldību vai kurai ir nodokļu, vai citi parādi valstij vai pašvaldībai uz pieteikuma iesniegšanas brīdi un līguma slēgšanas brīdi;
	3. sporta organizācijai, kura nav iesniegusi atskaiti par iepriekš piešķirtā finansējuma izlietojumu.
2. Pašvaldības finansējumu piešķir šādām ar sporta sacensību organizēšanu saistītām aktivitātēm:
	1. godalgoto vietu balvu (izņemot naudas balvas un dāvanu kartes) iegādei;
	2. sporta bāzu, telpu nomai;
	3. tehnikas, aprīkojuma, inventāra īrei;
	4. pasākuma apskaņošanai un apdrošināšanai;
	5. pasākuma organizēšanai un nodrošināšanai piesaistīto darbinieku atlīdzībai (tiesneši, sekretariāta darbinieki, komentētājs, tehniskie darbinieki un kārtības nodrošinātāji, nodrošinot to, kā pakalpojumu), izņemot gadījumus, ja attiecīgais darbinieks ir biedrības valdes loceklis un/vai darbinieks, kuram darba pienākumos ir noteikts veikt attiecīgos pienākumus un viņš par to saņem atalgojumu;
	6. publicitātes materiālu sagatavošanai un publicitātes izdevumu segšanai, tai skaitā foto un video pakalpojumiem;
	7. neatliekamās medicīniskās palīdzības vai medicīnas personāla nodrošināšanai;
	8. sacensību rīkošanas maksai, ja tāda ir noteikta;
	9. kultūras un izklaides programmas nodrošināšanas izmaksu segšanai un mūzikas licencei;
	10. atkritumu urnu un tualešu nomai;
	11. transporta nomai un pakalpojumiem pasākuma norises nodrošināšanai;
	12. elektrības pieslēguma nodrošināšanai;
	13. pasākuma norises vietas/trases sagatavošanas izmaksu segšanai, tai skaitā nepieciešamā topogrāfiskā materiāla sagatavošanai, teritorijas iekārtošanai, sakopšanai;
	14. degvielas iegādei (tikai tehniskiem sporta veidiem);
	15. kancelejas preču iegādei;
	16. citiem ar pasākumu organizēšanu saistītiem izdevumiem, kas nav minēti šajā noteikumu 18.punktā un pirms tam ir saskaņoti ar Pārvaldi.
3. Pašvaldības finansējums nav attiecināms uz šādām ar sporta sacensību organizēšanu saistītām izmaksām:
	1. tehnikas, mēbeļu, aprīkojuma iegāde;
	2. pamatlīdzekļu iegāde;
	3. nekustamā īpašuma iegāde, būvniecība, remonts un citi tamlīdzīgi darbi;
	4. sporta organizācijas darbinieku atalgojums, kā arī citi regulārie administratīvie maksājumi, ja izdevumi ir saistīti ar sporta organizācijas vispārējo ikdienas darbību vai darbības nodrošināšanu un nav attiecināmi uz kādu konkrētu sporta pasākuma aktivitāti;
	5. pabalsti, prēmijas, naudas balvas un citi līdzīgi maksājumi privātpersonām;
	6. izmaksas, kuras pasākumā finansē no citiem finanšu avotiem;
	7. sportistu, organizatoru un piesaistīto darbinieku izmitināšana un ēdināšana;
	8. ārvalstu braucienu izdevumi;
	9. izmaksas citiem mērķiem, kas nav saistītas ar pašvaldības akceptēto sporta pasākumu mērķu sasniegšanu.
4. Komisija izvērtē pieteikumus saskaņā ar šādiem kritērijiem, piešķirot katram kritērijam atbilstošu punktu skaitu:
	1. sacensību nozīmīgums (Pasaules čempionāts, Eiropas čempionāts, starptautiskās sacensības, Latvijas čempionāts) - no 1 (viena) līdz 10 (desmit) punktiem;
	2. sacensību mērogs (dalībnieku skaits, ģeogrāfiskā daudzveidība) - no 1 (viena) līdz 10 (desmit) punktiem;
	3. sporta organizācijas kompetence un pieredze sacensību organizēšanā – no 1 (viena) līdz 10 (desmit) punktiem;
	4. sacensību publicitātes pasākumi Daugavpils publicitātes nodrošināšanai – no 1 (viena) līdz 5 (pieciem) punktiem;
	5. pieteikums ir tehniski kvalitatīvs un pārliecina par tā veiksmīgu realizāciju– no 1 (viena) līdz 5 (pieciem) punktiem;
	6. sacensību organizētāju pašfinansējuma apmērs (sporta organizācijai, kuras sacensības tiek finansētas vairāk kā vienu gadu, līdzfinansējuma apmērs tiek noteikts, pamatojoties uz iepriekšējā gada atskaiti) – no 1 (viena) līdz 10 (desmit) punktiem un tieši: no 25% līdz 34% - 2 (divi) punkti; no 35% līdz 49% - 4 (četri) punkti; no 50% līdz 74% - 6 (seši) punkti; no 75% līdz 99% - 8 (astoņi) punkti; 100% un vairāk - 10 (desmit) punkti (saņemtie procenti tiek noapaļoti līdz veseliem skaitļiem);
	7. sacensību organizētāja dalība Daugavpils valstspilsētas sabiedriskajā dzīvē - no 1 (viena) līdz 5 (pieciem) punktiem.
5. Galīgo vērtējumu aprēķina šādi:
	1. apkopo komisijas locekļu vērtējumus;
	2. izslēdz komisijas locekļu augstāko un zemāko vērtējumu;
	3. pārējos komisijas locekļu pieteikumam piešķirtos punktus summē;
	4. aprēķina vidējo punktu summu un dala ar kritēriju skaitu.
6. Finansējuma apjomu piešķir šādā apmērā (piešķirtos punktus noapaļo līdz desmitdaļai):

|  |  |
| --- | --- |
| **Punkti**  | **Finansējums (EUR)**  |
| 1,5-2,5 | līdz 1 000 |
| 2,6 – 3,2 | līdz 2 000 |
| 3,3 – 4,1 | līdz 3 000 |
| 4,2 – 4,7 | līdz 5 000 |
| 4,8 -5,5 | līdz 10 000  |
| 5,6 – 6,1 | līdz 15 000 |
| 6,2 un vairāk | 15 001 un vairāk |

1. Sacensības tiek sagrupētas dilstošā secībā no piešķirta augstākā punktu vērtējumā uz zemāko, nosakot finansējuma apjomu, atbilstoši 22.punkta tabulai.
2. Finansējums sacensību organizēšanai tiek piešķirts apstiprināta pašvaldības budžeta programmas “Atbalsts sporta organizāciju sporta pasākumiem” ietvaros, sporta organizācijām, kuras ir saņēmuši augstāko punktu vērtējumu.
3. Sporta organizācijai ne agrāk kā 3 (trīs) mēnešus un ne vēlāk kā 10 (desmit) darba dienas pirms plānotajām sacensībām ir pienākums noslēgt līgumu par finansējuma piešķiršanu. Ja līgumu nenoslēdz noteiktajā termiņā, sporta organizācija zaudē piešķirto finansējumu. Gadījumā, ja mainās sacensību norises datums un vieta, sporta organizācijai ir pienākums par to paziņot Pārvaldei vismaz vienu mēnesi iepriekš.
4. Sporta organizācija, slēdzot līgumu ar Pārvaldi, iesniedz precizēto finansējuma izlietojuma tāmi par pašvaldības piešķirtā finansējuma apjomu un sporta organizācijas līdzfinansējuma apjomu, un sacensību nolikumu, atbilstoši Sporta likuma prasībām.
5. Pašvaldības finansējumu pārskaita sporta organizācijai pēc izdevumu pamatojoša rēķina iesniegšanas Pārvaldē. Sporta organizācija var saņemt avansā finansējumu ne vairāk kā 70% apmērā no atbalstītās summas.
6. Organizējot sporta sacensības ārtelpās, sporta organizācijai ir jāsaņem Pašvaldības atļauja publiska pasākuma rīkošanai. Gadījumā, ja atļauja publiskā pasākuma rīkošanai nav saņemta pirms sacensību norises, sporta organizators atmaksā pašvaldības piešķirto finansējumu pilnā apmērā.
7. Sporta organizācijai jānodrošina Pašvaldības un Pārvaldes publicitāte, izvietojot logo uz visiem sacensību publicitātes materiāliem, kā arī mutiski informējot sacensību laikā. Sporta organizācijai informācija par rīkotajām sporta sacensībām jānosūta Pārvaldei vismaz 1 (vienu) nedēļu pirms sacensībām uz e-pastu: sport@daugavpils.lv, norādot sacensību veidu, norises vietu un datumu, pielikumā pievienojot sacensību afišu.
8. Gadījumā, ja sporta organizācija nesaņem Latvijas Nacionālās sporta padomes atzinumu starptautisko sacensību (Olimpiskās spēles, pasaules un Eiropas čempionātu finālsacensībās) rīkošanai, līgums ar sporta organizāciju par finansējuma piešķiršanu netiek slēgts.

**IV. Kontroles mehānisms**

1. Uzskaiti un kontroli par saņemto finansējumu un tā saņemšanas nosacījumu izpildi veic Pārvalde.
2. Sporta organizācijai 4 (četru) dienu laikā pēc sacensību norises ir jānosūta Pārvaldei preses relīze valsts valodā ar ne mazāk kā 1500 rakstu zīmēm uz e-pastu: sport@daugavpils.lv. Ja sporta organizācija neiesniedz preses relīzi, Pārvaldei ir tiesības nepārskaitīt atlikušo finansējumu.
3. Pārvalde ir tiesīga apmeklēt sporta sacensības un veikt iesniegtās informācijas atbilstības kontroli, kā arī pieprasīt papildus informāciju no sporta organizācijas par sacensību organizēšanu un atskati.
4. Sporta organizācijai elektroniski parakstīta atskaite par piešķirtā finansējuma izlietojumu (3.pielikums) ar attaisnojošo dokumentu (pavadzīmes, rēķini u.t.t.) apliecinātajām kopijām, papildus informāciju un paskaidrojumiem par finansējuma izlietojumu, kā arī sacensību protokolu kopijām ir jāiesniedz Pārvaldē 30 (trīsdesmit) dienu laikā pēc sacensību beigām uz e-pastu: sport@daugavpils.lv. Sporta organizācija, iesniedzot Pārvaldei elektroniski parakstītu finansējuma izlietojuma atskaiti, uzrāda līdzfinansējuma izlietojumu pilnā apmērā.
5. Sporta organizācijai ir pienākums atmaksāt pašvaldības piešķirto finansējumu pilnā apmērā, ja ar atbildīgo institūciju lēmumu, kas ir stājies spēkā un kļuvis neapstrīdams un nepārsūdzams, sporta organizācija ir atzīta par vainīgu ētikas normu (Olimpiskā harta, LOK statūti, Eiropas Padomes Sporta ētika kodekss, Starptautiskās Olimpiskās komitejas Ētikas kodekss) pārkāpšanā, tajā skaitā, aizliegto vielu lietošanā (dopings) sacensībās, kurām finansējums ir piešķirts no pašvaldības budžeta līdzekļiem.
6. Ja konstatēts, ka piešķirtais finansējums netiek iztērēts tam paredzētajiem mērķiem, sporta organizācijai to jāatmaksā pašvaldības budžetā 10 (desmit) darba dienu laikā pēc Pārvaldes saņemtā rakstiskā uzaicinājuma.
7. Sporta organizācija atbild par efektīvu un lietderīgu piešķirtā finansējuma izlietojumu.

**V. Finansējuma piešķiršanas izņēmumi**

1. Gadījumos, kad sporta organizācija objektīvu iemeslu dēļ (piemēram, sporta organizācija izcīnīja iespēju organizēt starptautiskās sacensībās, bet tas nebija zināms pirms pieteikumu iesniegšanas termiņa) nav iesniegusi pieteikumu šo noteikumu [5.punktā](#p) noteiktajā termiņā, komisija var izskatīt šādu pieteikumu un ierosināt Pašvaldībai atbalstīt finansējuma piešķiršanu sporta organizācijai apstiprinātā pašvaldības budžeta ietvaros vai veicot attiecīgus grozījumus pašvaldības budžetā gada laikā.
2. Noteikumi neattiecas uz finansējuma piešķiršanu par izciliem sasniegumiem sportā.

Daugavpils valstspilsētas pašvaldības

domes priekšsēdētāja 1.vietnieks *(personiskais parakts)* A.Vasiļjevs

1.pielikums

Daugavpils valstspilsētas pašvaldības domes

2024.gada 29.augusta noteikumiem Nr.7

„Kārtība, kādā tiek piešķirts finansējums

sporta pasākumiem un sacensībām”

Daugavpils valstspilsētas pašvaldības iestādei “Jaunatnes lietu un sporta pārvalde”

**PIETEIKUMS SPORTA SACENSĪBU ORGANIZĒŠANAI**

|  |  |
| --- | --- |
| Sporta organizācijas nosaukums:  |  |
| Sporta organizācijas rekvizīti: |  |
| Kontaktpersona, tālrunis un e-pasts: |  |
| Sporta veids un sacensību nosaukums: |  |

1. **Sporta organizācijas apraksts:**

*(ne vairāk kā 3000 rakstu zīmes)*

|  |
| --- |
|  |

2. **Sporta organizācijas līdzšinējā darbība sabiedrības labā:**

*(ne vairāk kā 3000 rakstu zīmes)*

|  |
| --- |
|  |

3. **Sacensību apraksts, to mērķis, plānotais dalībnieku skaits un mērķauditorija:**

*(ne vairāk kā 1500 rakstu zīmes)*

|  |
| --- |
|  |

4. **Sacensību plānotais datums, laiks un norises vieta:**

*(ne vairāk kā 1500 rakstu zīmes)*

|  |
| --- |
|  |

5. **Līdzfinansējuma avoti (procentuāli):**

|  |
| --- |
|  |

Pievienoju sacensību kopējo ieņēmumu un izdevumu tāmes projektu. Apliecinu, ka esmu iepazinies ar noteikumiem „Kārtība, kādā tiek piešķirts finansējums sporta pasākumiem un sacensībām”, tie ir saprotami.

Ieņemamais amats, vārds uzvārds, paraksts

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Dokuments ir parakstīts ar drošu elektronisko parakstu un satur laika zīmogu*

2.pielikums

Daugavpils valstspilsētas pašvaldības domes

2024.gada 29.augusta noteikumiem Nr.7

“Kārtība, kādā tiek piešķirts finansējums

sporta pasākumiem un sacensībām”

Sporta organizācijas nosaukums:

Sporta sacensību nosaukums:

Norises vieta un datums:

Izdevumu tāme

|  |  |  |  |  |  |  |
| --- | --- | --- | --- | --- | --- | --- |
| Nr.p.k. | Tāmes pozīcija | Vienību daudzums | Vienības izmaksas (EUR) | Kopā (EUR) | Sporta organizācijas finansējums (EUR) | Pašvaldības finansējums(EUR) |
|   |   |   |   |   |   |   |
|   |  |   |   |   |   |   |
|   |   |   |   |   |   |   |
|   |   |   |   |   |   |   |
|   |   |   |   |   |   |   |
|   |   |   |   |   |   |   |
| KOPĀ: |  |  |  |

Sagatavoja:

3.pielikums

Daugavpils valstspilsētas pašvaldības domes

2024.gada 29.augusta noteikumiem Nr.7

“Kārtība, kādā tiek piešķirts finansējums

sporta pasākumiem un sacensībām”

**ATSKAITE**

par naudas līdzekļu izlietojumu sporta sacensību organizēšanai

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(finansējuma saņēmēja nosaukums)

laika posmā no \_\_\_.gada\_\_\_\_.\_\_\_\_\_\_\_\_\_\_ līdz \_\_\_.gada \_\_\_\_.\_\_\_\_\_\_\_\_\_tika organizēts

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sporta pasākuma nosaukums)

Sporta sacensību norises vieta:

Sporta sacensību dalībnieku skaits:

Kopējais sporta sacensību finansējums: \_\_\_\_\_ EUR

Daugavpils valstspilsētas pašvaldības piešķirtais finansējums: \_\_\_\_ EUR

Sacensību organizatora finansējums: \_\_\_\_\_ EUR

izlietots sekojoši:

|  |  |  |  |  |  |  |
| --- | --- | --- | --- | --- | --- | --- |
| Nr.p.k. | Tāmes pozīcijas nosaukums | Dokumenta datums | Darījumu apliecinoša dokumenta nosaukums, numurs (PPR, rēķins, u.c.) | Darījuma partneris, Darījuma partnera reģistrācijas numurs | Izmaksu apliecinoša dokumenta nosaukums, Nr.,datums  | Summa (EUR) |
| Kopā: | Pašvaldības finansējums | Sporta organizācijas finansējums |
| 1 |   |   |   |   |   |   |   |   |
| 2 |   |   |   |   |   |   |   |   |
| Kopa: |  |  |  |

*Dokuments ir parakstīts ar drošu elektronisko parakstu un satur laika zīmogu*

4.pielikums

Daugavpils valstspilsētas pašvaldības domes

2024.gada 29.augusta noteikumiem Nr.7

“Kārtība, kādā tiek piešķirts finansējums

sporta pasākumiem un sacensībām”

LĪGUMS

Par finansējuma piešķiršanu sporta sacensību organizēšanai

Daugavpilī 20\_\_\_. gada \_\_\_.\_\_\_\_\_\_

**Daugavpils valstspilsētas pašvaldības iestāde “Jaunatnes lietu un sporta pārvalde”**, reģistrācijas Nr.90011647754, juridiskā adrese Kandavas iela 17A, Daugavpils, LV-5401, (turpmāk – Pārvalde) tās \_\_\_\_\_\_\_\_\_\_\_ **\_\_\_\_\_\_\_\_\_\_\_\_\_\_\_\_\_** personā, kas darbojas saskaņā ar Nolikumu, un

**\_\_\_\_\_\_\_\_\_\_\_\_\_\_\_\_\_** “**\_\_\_\_\_\_\_\_\_\_\_\_\_\_\_\_\_**” reģistrācijas Nr. \_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_, Daugavpils, (turpmāk – Finansējuma saņēmējs), tās \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā, kas rīkojas uz Statūtu pamata,

pamatojoties uz Daugavpils valstspilsētas domes (turpmāk - Domes) 2024.gada \_\_\_.\_\_\_\_\_\_\_\_ noteikumiem Nr.\_\_\_ “Kārtība, kādā tiek piešķirts finansējums sporta pasākumiem un sacensībām”, noslēdz šādu līgumu par turpmāk minēto:

1. **LĪGUMA PRIEKŠMETS UN LĪGUMCENA**
	1. Finansējuma saņēmējs apņemas organizēt sporta \_\_\_\_\_\_\_\_\_\_\_ *(pasākumu/sacensības)* *“*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” (turpmāk – Sporta sacensības)laika posmā no \_\_\_\_.\_\_\_\_.\_\_\_\_\_\_\_\_\_\_ līdz \_\_\_\_.\_\_\_\_.\_\_\_\_\_\_\_\_\_\_, Daugavpilī \_\_\_\_\_\_\_\_\_\_\_\_\_\_\_\_\_\_\_\_ *(vieta, adrese)*, saskaņā ar tāmi, kura pievienota līgumam un ir tā neatņemama sastāvdaļa.
	2. Pārvalde piešķir Finansējuma saņēmējam **EUR \_\_\_\_\_\_\_\_** *(summa vārdiem)* (turpmāk – Finansējums), Finansējuma saņēmējs izlieto Finansējumu saskaņā ar piešķirtā Finansējuma plānotā izlietojuma tāmi.
	3. Pārvalde veic avansa maksājumu 70% apmērā no piešķirtā Finansējuma, t.i. **EUR \_\_\_\_\_\_\_\_** *(summa vārdiem)*, ieskaitot to Finansējuma saņēmēja norādītajā kontā 10 (desmit) darba dienu laikā pēc līguma parakstīšanas un izdevumus pamatojoša rēķina iesniegšanas Pārvaldē.
	4. Atlikušo maksājuma daļu 30% apmērā no piešķirtā Finansējuma, t.i. **EUR \_\_\_\_\_\_\_\_** *(summa vārdiem)*, Pārvalde pārskaita Finansējuma saņēmējam 10 (desmit) darba dienu laikā pēc atskaites par visa piešķirtā Finansējuma izlietojumu 100% apmērā iesniegšanas un rēķina iesniegšanas Pārvaldē, kā arī pieņemšanas – nodošanas akta parakstīšanas.
2. **Pušu tiesības un pienākumi**
	1. Finansējuma saņēmēja pienākumi:
		1. izlietot Finansējumu tikai Sporta sacensību realizēšanai;
		2. neizlietotos Finansējuma naudas līdzekļus pārskaitīt Pārvaldei līdz \_\_\_.\_\_\_.\_\_\_\_\_;
		3. Finansējuma saņēmējam ir pienākums nodrošināt līdzfinansējumu Sporta sacensībām ne mazāk kā 25% apmērā;
		4. līdz **\_\_\_.\_\_\_.\_\_\_\_\_\_\_\_** iesniegt Pārvaldei atskaiti par piešķirtā Finansējuma *(piešķirtā summa)* un Finansējuma saņēmēja ieguldītajiem 25% no Finansējuma kopējām Sporta sacensību izmaksām izlietojumu, atskaitei pievienojot izdevumus apliecinošu dokumentu apliecinātas kopijas;
		5. saglabāt Finansējuma izlietojuma attaisnojuma dokumentu oriģinālus Finansējuma saņēmēja grāmatvedības organizācijas sistēmā 5 (piecus) gadus;
		6. popularizēt sporta sacensības masu medijos, kā arī visa veida iespieddarbos, ievietot norādi par Pārvaldes atbalstu;
		7. Finansējuma saņēmējam 4 (četru) dienu laikā pēc sacensību norises ir jānosūta Pārvaldei preses relīze valsts valodā ar ne mazāk kā 1500 rakstu zīmēm uz e-pastu: sport@daugavpils.lv. Ja Finansējuma saņēmējs neiesniedz preses relīzi, Pārvaldei ir tiesības nepārskaitīt atlikušo finansējumu.
		8. Finansējuma saņēmējam ir pienākums atmaksāt pašvaldības piešķirto finansējumu pilnā apmērā, ja ar tādu kompetentu institūciju lēmumu, kas stājies spēkā un kļuvis neapstrīdams un nepārsūdzams, viņš ir atzīts par vainīgu ētikas normu (Olimpiskā harta, LOK statūti, Eiropas Padomes Sporta ētika kodekss, Starptautiskās Olimpiskās komitejas Ētikas kodekss) pārkāpšanā, tajā skaitā aizliegto vielu lietošanā (dopings), sacensībās, kurām finansējums ir piešķirts no pašvaldības līdzekļiem;
		9. Ja tiek konstatēts, ka piešķirtais finansējums netiek iztērēts paredzētajiem mērķiem, tas jāatmaksā pašvaldības budžetā 10 (desmit) darba dienu laikā pēc saņemta rakstiska uzaicinājuma;
		10. nodrošināt neatliekamo medicīnisko palīdzību saskaņā ar 2006.gada 27.jūnija Ministru Kabineta noteikumiem Nr.526 “Kārtība, kādā pasākuma organizators nodrošina neatliekamo medicīnisko palīdzību publiskā pasākumā”;
		11. Finansējuma saņēmējam ir pienākums atmaksāt izmaksāto avansa maksājumu gadījumā, ja sporta sacensības nenotiek vai tiek atceltas 7 (septiņu) dienu laikā, no datuma, kad tika zināms, par sacensību nenorisi.
	2. Pārvaldes tiesības:
		1. ievietot informāciju par Sporta sacensībām Pārvaldei pieejamos informācijas avotos;
		2. kontrolēt piešķirto finanšu līdzekļu izlietošanu;
		3. pieprasīt un iepazīties ar Finansējuma saņēmēja rīcībā esošajiem dokumentiem, kas attiecas uz Līguma izpildi.
	3. Pārvaldes pienākumi:
		1. sniegt Finansējuma saņēmējam informāciju, kas nepieciešama, lai nodrošinātu Sporta sacensību veiksmīgu realizēšanu, kompetences ietvaros nodrošināt Finansējuma saņēmējam nepieciešamo atbalstu pašvaldības iestādēs;
		2. rakstiski informēt Finansējuma saņēmēju par apstākļiem, kas var ietekmēt Sporta sacensības norises atbilstību līguma noteikumiem;
		3. veikt norēķinus ar Finansējuma saņēmēju līgumā noteiktajos termiņos un kārtībā;
3. **Līguma termiņš**
	1. Līgums stājas spēkā tā parakstīšanas dienā un ir spēkā līdz brīdim, kad Puses ir izpildījušas visas tām līgumā noteiktās saistības.
	2. Līgumu var izbeigt, Pusēm rakstiski vienojoties.
4. **Citi noteikumi**
	1. Finansējuma saņēmējs ir atbildīgs par Finansējuma izlietošanu un par Sporta sacensību norisi kopumā, atbilstoši spēkā esošajiem normatīvajiem aktiem.
	2. Par Līgumā paredzēto saistību neizpildīšanu Puses ir atbildīgas saskaņā ar spēkā esošajiem Latvijas Republikas normatīvajiem aktiem.
5. **NEPĀRVARAMA VARA**
	1. Līdzēji tiek atbrīvoti no atbildības par līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kura darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
	2. Līdzējam, kas atsaucas uz nepārvaramas varas vai ārkārtēja rakstura apstākļu darbību, triju kalendāro dienu laikā, no to iestāšanas dienas, par šādiem apstākļiem rakstveida jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija, un, kura satur ārkārtējo apstākļu darbības apstiprinājumu un to raksturojumu.
	3. Par nepārvaramas varas apstākļiem nevar tikt atzīta Fiannsējuma saņēmēja sadarbības partneru saistību neizpilde, vai nesavlaicīga izpilde.
6. **NOSLĒGUMA NOTEIKUMI**
	1. Puses savstarpēji apņemas neizpaust konfidenciāla rakstura informāciju, kas tiem kļuvusi zināma šā Līguma noteikumu izpildes gaitā. Līguma izpratnē, konfidenciāla informācija ir Pusēm piederoša vai tā lietošanā vai rīcībā esoša visa informācija (rakstveidā vai elektroniski, pausta mutiski, kā arī citos veidos), kurai, iepriekš Pusēm vienojoties, nebija noteikts vispārpieejamās informācijas raksturs.
	2. Ja šī Līguma parakstīšanas brīdī un visā šī Līguma darbības laikā Pusēm ir pieejami un/vai iegūti personas dati, katra Puse apliecina, ka veic šo personas datu apstrādi, ievērojot spēkā esošo normatīvo aktu prasības, kas reglamentē personas datu apstrādi un aizsardzību, t.sk. Eiropas Parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības, un citu tiesību aktu prasības, kas regulē personas datu apstrādes atbilstību normatīvajam prasībām. Puses apliecina, ka veic personas datu apstrādi tikai šī Līgumā paredzētajiem mērķiem un tam nepieciešamajā apjomā, un nodrošina šo personas datu apstrādes drošību un aizsardzību, to neizpaušanu trešajām personām, izņemot personām, ko Puses iesaista šī Līguma izpildē, tādā apjomā, kādā informācija ir nepieciešama līgumsaistību izpildei.
	3. Visi grozījumi un papildinājumi kļūst par šī Līguma pielikumu un neatņemamu sastāvdaļu, ja ir noformēti rakstiskā veidā un abu pušu parakstīti.
	4. Puses risina strīdus pārrunu ceļā, ja vienošanās netiek panākta, strīdu izšķir Latvijas Republikas tiesa, ievērojot normatīvajos aktos noteiktu kārtību.
	5. Gadījumā, ja kāda no pusēm tiek reorganizēta, līgums paliek spēkā un tā noteikumi ir saistoši attiecīgās puses saistību un tiesību pārņēmējam.
	6. Līgums sagatavots uz 3 (trīs) lapām un pielikumu “Izdevumu tāme” uz 1 (vienas) lpp., un parakstīts ar drošu elektronisko parakstu. Līgums Pusēm pieejams abpusēji parakstīts elektroniskā formātā. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
7. **PUŠU REKVIZĪTI UN PARAKSTI**